open-index/open-wikipedia-markdown huggingface dataset:
אווה מולר

**אווה מולר** (באנגלית: **Eva Mueller**;  26 בפברואר 1920–19 בנובמבר 2006) הייתה כלכלנית אמריקאית, פרופסור לכלכלה באוניברסיטת מישיגן.

## ביוגרפיה
אווה מולר נולדה בגרמניה להורים בעלי השכלה בכימיה. אמה של אווה לא הצליחה למצוא עבודה בתחום ולכן המשיכה בלימודי תואר שלישי. זמן קצר לאחר עליית הנאצים לשלטון המשפחה עברה לארצות הברית. אווה מולר למדה במכללת סמית' עד לשנת 1942 ואחרי סיום הלימודים החלה לעבוד בבנק בניו יורק. לאחר סיום מלחמת העולם השנייה היא קיבלה מלגת לימודים והחלה לימודי תואר שלישי בכלכלה באוניברסיטת הרווארד. סיימה בשנת 1951.

לאחר סיום הלימודים היו לה קשיים לקבל עבודה בהיותה אישה, אך בסופו של דבר היא נקלטה באוניברסיטת מישיגן והתחילה לעבוד במכון לחקר מדעי החברה.

אווה מולר עבדה באוניברסיטת מישיגן במשך כל הקריירה.  בשנת 1957 היא הצטרפה לסגל של פקולטה לכלכלה בה קיבלה מינוי של פרופסור בשנת 1964 ופרופסור אמריטה בשנת 1988. בשנת 1969 התקבלה כעמיתה באגודת סטטיסטיקאים של ארצות הברית (באותה שנה עם מארי ד. אלדריג'). בשנת 2001  קיבלה את פרס אגודת כלכלנים האמריקאית.

אווה מולר התרכזה במחקרים בתחום התנהגות הצרכנים, פיתוח כלכלי ודמוגרפיה כלכלית. היא פרסמה עבודות בתחום השפעת אבטלה על ביטחון הצרכנים, סיבות להקטנת ילודה בטייוואן ועוד.

## קישורים חיצוניים
* ביוגרפיה 
* ראיון עם אווה מילר

קטגוריה:כלכלניות אמריקאיות
קטגוריה:מהגרות מגרמניה לארצות הברית
קטגוריה:מהגרים מגרמניה לארצות הברית
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת מישיגן
קטגוריה:אמריקאיות שנולדו ב-1920
קטגוריה:אמריקאים שנולדו ב-1926
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
סמסונג גלקסי Z פליפ

**סמסונג גלקסי Z פליפ** (באנגלית: **Samsung Galaxy Z Flip**) הוא סמארטפון מתקפל מבוסס אנדרואיד, המיוצר ומפותח על ידי סמסונג אלקטרוניקה, כחלק מסדרת Z של סמסונג גלקסי. הוא הוכרז לראשונה בפרסומת במהלך פרסי האוסקר לשנת 2020, הוא הוכרז עם סמסונג גלקסי S20 ב-11 בפברואר 2020, והושק ב-14 בפברואר 2020. המכשיר מתקפל אופקית ומעוצב בציפוי זכוכית היברידי ממותג בשם "Infinity Flex Display".

בשנת 2021 הוחלף על ידי סמסונג גלקסי Z פליפ 3.
## מפרט
### עיצוב
המכשיר בנוי ממסגרת מאלומיניום ומשטח "זכוכית דקיקה במיוחד" ועבה עם שכבת פלסטיק, המיוצרת על ידי סמסונג עם חומרים מבית Schott AG, אשר "מיוצרת תוך שימוש בתהליך מתעצם כדי לשפר את הגמישות והעמידות שלה", ומוזרקת עם "חומר מיוחד עד לעומק לא ידוע להשגת קשיות עקבית"; זכוכית גורילה רגילה משמשת ללוחות האחוריים. למסך יש חיתוך עגול בחלק העליון של המסך עבור המצלמה הקדמית. החלק החיצוני כולל מסך חיצוני קטן בגודל 1.1 אינץ' הצמוד למודול המצלמה, שיכול להציג את השעה, התאריך ומצב הסוללה, לקיים אינטראקציה עם התראות, לענות לשיחות טלפון ולשמש כעינית. המכשיר הוא הטלפון החכם המתקפל הראשון שמשתמש בתצוגת זכוכית, בעוד שטלפונים מתקפלים קודמים כמו המוטורולה רייזר והסמסונג גלקסי פולד השתמשו במסכי פלסטיק. שימוש בתצוגת זכוכית מביא למסך עמיד יותר, ומפחית את קפל המסך בנקודת הקיפול. מנגנון הציר מחוזק בסיבי ניילון שנועדו להרחיק אבק; סמסונג דירגה את מנגנון הקיפול כתומך בעד 200,000 שימושים.

### חומרה
המכשיר מעוצב בעיצוב צדפה, המסך מסוג דינמי AMOLED בגודל 6.7 אינץ', ביחס רוחב-גובה של 21:9, התומך ב-HDR10+.

המכשיר מופעל על ידי מעבד בעל שמונה ליבות, כאשר 3 מהן פועלות בתדר עבודה של 2.41 ג'יגה הרץ, ו-1 מהן פועלות בתדר עבודה של 2.95 ג'יגה הרץ, וה-4 הנותרות פועלות בתדר עבודה של 1.78 ג'יגה הרץ. במכשיר ישנה מערכת על שבב מדגם סנאפדרגון 855+ מתוצרת קוואלקום. למכשיר אחסון פנימי בנפח 256 ג'יגה בייט, שאינו ניתו להרחבה וזיכרון RAM בנפח 8 ג'יגבייט. כמו כן, המכשיר מופעל על ידי סוללה בקיבולת 3300 מיליאמפר-שעה, במתח טעינה אלחוטית בת 15 וואט, באמצעות שקע USB-C. כפתור ההפעלה מוטבע במסגרת ומשמש כחיישן טביעת האצבע, כאשר נדנדת הווליום ממוקם מעל.

#### מצלמה
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית ברזולוציה 12 מגה פיקסל, התומכת ב-("פוקוס אוטומטי") ו-("ייצוב אופטי OIS"); מצלמה משנית בזווית רחבה בשדה ראייה של 123 מעלות ברזולוציה 12 מגה פיקסל; כמו כן, במכשיר ישנה מצלמה קדמית לצילום סלפי ברזולוציה 10 מגה פיקסל. המצלמה הראשית תומכת בהסרטת וידאו עד 8K.

### תוכנה
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.1. ניתן לשדרג לגרסה 11 לממשק - One UI 3.1. למכשיר יכולת מסך מפוצל הנקראת "מצב גמיש" אשר נתמכת באפליקציות מסוימות כמו YouTube ו-Google Duo.

## גלריה

קובץ:Samsung Galaxy Z Flip (unfolded).png|מצב פתוח
קובץ:Samsung Galaxy Z Flip closed cr.jpg|מצב מקופל
קובץ:Samsung Galaxy Z Flip opened.jpg|מצב פתוח
קובץ:Samsung-Galaxy-Z-Flip-5 vonkajsi-displej.jpg|קישור=|מצב סגור - flip 5


## קישורים חיצוניים

* 

## הערות שוליים

קטגוריה:מכשירי אנדרואיד
קטגוריה:טלפונים סלולריים של סמסונג
קטגוריה:מכשירים שהושקו ב-2020
Z פליפ
קטגוריה:טלפונים סלולריים מתקפלים
אליסאו קסאמה

**אליסאו מנדג'ה נדג'אק סוארס קסאמה** (בפורטוגזית: **Eliseu Mendja Nadjack Soares Cassamá**; נולד ב-6 בפברואר 1994) הוא כדורגלן מגינאה ביסאו המשחק בעמדת המגן הימני.

## קריירת מועדונים
קסאמה, נולד בביסאו בירת גינאה ביסאו ובגיל צעיר היגר עם משפחתו לפורטוגל. בגיל 16 החל לשחק כדורגל בקבוצת הנוער של ריבייראו וכעבור שנה הצטרף לאקדמיה לכדורגל של בנפיקה ליסבון. בקיץ  הצטרף לז'ואנה מהליגה השלישית בפורטוגל.

בקיץ , קסאמה חתם במועדון הספרדי ראוס דפורטיו. בראוס, קסאמה הפך עד מהרה לחביב האוהדים ובעונתו הראשונה במועדון, היה שותף לעלייה שלו לליגה השנייה לראשונה מזה 107 שנים.

בקיץ  קסאמה חתם לחמש שנים בריו אבה מליגת העל הפורטוגלית. את עונת  החמיץ בגלל פציעה ברגל.

ב-29 באוגוסט 2020 חתם לשנה בגראסהופרס ציריך מליגת האתגר השווייצרית, עמה העפיל לליגת העל השווייצרית בסיום העונה.

אחרי שנה ללא קבוצה, בקיץ  חתם בלנגנת'ל מהליגות הנמוכות בשווייץ.

## קריירה בינלאומית
בצעירותו, קסאמה שיחק בנבחרת הנוער של פורטוגל. ב-22 במרץ 2018 ערך את הופעת הבכורה שלו בנבחרת גיאה ביסאו בהפסד 2-0 ל.

## תארים
; גראסהופרס ציריך
*ליגת האתגר השווייצרית: 

## קישורים חיצוניים

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:מגני כדורגל פורטוגזים
קטגוריה:גינאה ביסאו: מגני כדורגל
קטגוריה:ביסאו: כדורגלנים
קטגוריה:כדורגלני ריו אבה
קטגוריה:כדורגלני גראסהופרס ציריך
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:ספורטאים זרים בשווייץ
קטגוריה:אישים מגינאה ביסאו שנולדו ב-1994
קטגוריה:פורטוגזים שנולדו ב-1994
קוז'י

**קוז'י** (בליטאית: **Kužiai**) היא עיירה קטנה במחוז שיאוליאי בצפון־מרכז ליטא. נכון לשנת 2011 היו בה 1,168 תושבים.

## תחבורה
קוז'י שוכנת בסמוך לכביש המהיר בין קלייפדה, פוניבז', שאוולי ווילנה, כביש E272, וכן בסמוך למסילת הרכבת וילנה - קלייפדה, 12 ק"מ צפונית-מערבית לשאוולי, בגדה השמאלית של נהר הרינגובה. בדרום מערב העיר יש תחנת רכבת. בעיירה יש בית אבות וסניף דואר.

## היסטוריה
מצפון מזרח לקוז'אי נמצא תל לופוני (Luponiai). האזור מוזכר במסמכים היסטוריים מאז המאה ה-17. ב-1653 נבנתה בעיירה כנסייה. בראשית המאה ה-19 הוקם בעיירה בית ספר קהילתי. העיירה החלה לצמוח במאה ה-19, כאשר נבנה סניף דואר על כביש שאוולי - טלז. קוז'י נפגעה במלחמות העולם, בעיקר ב-1915 וב-1944, כשרבים מבתיה עלו באש.

ב-1933 הוקם בעיירה בית ספר יסודי ומאז 1994 הוא בית הספר התיכון של קוז'י.

במהלך מלחמת העולם השנייה ירו הגרמנים למוות בכ-8,000 יהודים שהיו אסירים בגטו שאוולי וביהודים מכלא שאוולי ביער לוז'טינס, 1.5 ק"מ צפונית-מזרחית לקוז'י.

לאחר מלחמת העולם השנייה חוברה מסילת הרכבת של קוז'י לשאוולי ולמז'ייקיאי. הכפרים קלנליס (Kalnelis) וקוז'י מחוברים לעיירה. בין השנים 1950 - 1992 התקיימה ביישוב חווה שיתופית, מעין קולחוז. בין השנים 1950–1975 הייתה העיירה מרכז מחוז. ב-1946 נבנתה בעיירה, מעץ, כנסיית המולד של מרים הבתולה. ב-1947 הוקמו בעיירה ספרייה, מרפאת חוץ וגן ילדים.

ב-2001 אושר הסמל של קוז'י.

## קישורים חיצוניים

## הערות שוליים

קטגוריה:ליטא: עיירות
אדוארד פלצ'יס

**אדוארד אלייכסנדרביץ' פלצ'יס** (בבלארוסית: **Эдуард Аляксандравіч Пальчыс**; נולד ב-28 באוקטובר 1990) הוא בלוגר, מתנגד משטר ואסיר פוליטי בלארוסי.

## ביוגרפיה
פלצ'יס נולד בלידא שבמחוז גרודנו. בתקופת היותו תלמיד קיבל מלגה של נשיא בלארוס לילדים מחוננים ובהמשך למד היסטוריה באוניברסיטה הבלארוסית הממלכתית. לאחר פלישת רוסיה לחצי האי קרים הקים פלצ'יס בלוג בשם 1863x.com שם פרסם מאמרים דעה ביקורתיים על היחסים בין רוסיה ובלארוס תחת שם בדוי – ג'ון סילבר. במאי 2015 הודיע כי זהותו האמיתית נחשפה. ב-5 במאי 2015, נעצר על ידי קציני ק.ד.ב והואשם לפי סעיף 130 של החוק הפלילי של בלארוס בדבר "פעולות מכוונות שמטרתן לעורר מחלוקת חברתית ואיבה, שבוצעה על ידי קבוצת אנשים שיש בה השלכות חמורות אחרות". נערך חיפוש בדירה בה התגורר ובדירת הוריו והוחרם ציוד מחשוב. לאחר חקירה ושהייה של יומיים בבית מעצר במינסק, נשלח פלצ'יס לבדיקה פסיכיאטרית משפטית כפויה במרכז הרפובליקני לבריאות הנפש ביישוב נווינקי  שליד מינסק, שם שהה 29 ימים. הוא נמצא שפוי ושוחרר בערבות. הוא הוכר כאסיר פוליטי מינואר עד נובמבר 2016. באוגוסט 2016, בית המשפטה העירוני במינסק מצא 9 חומרים מהאתר כ"קיצוניים" – חומרים שארגוני זכויות אדם הכריזו עליהם כעל צורת ביטוי מותרת שלא ניתן להיות נתבע בגינה לפי החוק הפלילי.

בשנת 2017 פלצ'יס הוא מארגן הפעולות והקונצרטים BNR 100 ו-BNR 101 יחד עם אנטון מוטולקו  ו במסגרתם יזם קמפיין ציבורי לחגוג בהרחבה את יום השנה ה-100 לרפובליקה העממית הבלארוסית . במסגרת הקמפיין הציבורי נאספו כ-30,000 רובל בלארוסי.

בשנת 2020, בנוסף לארגון האירוע BNR-102 פלצ'יס המשיך לכתוב על נושאים פוליטיים שונים, כמו גם על מגפת הקורונה במדינה, שהפכה גם היא לנושא טעון בבלארוס עקב מה שנתפס כזלזול השלטונות בהשלכותיה. הוא מתח ביקורת על "האופוזיציה הישנה" על הכנה לקויה לבחירות לשיאות בלארוס אשר שנערכו בקיץ 2020 וניהל סטרימינג של עצרות מתמודדי האופוזיציה במערכת הבחירות. הוא הקדיש תשומת לב מיוחדת לקמפיין של סרגיי טיכאנובסקי, אך היה סקפטי לגבי הצהרותיו של ויקטור באבריקו. בעקבות סטרימינג לאיסוף חתימות מטעם מתמודד, פלצ'יס נעצר ל-15 ימים. בתחילה, הוא פקפק גם בקמפיין של סבטלנה טיכאנובסקאיה, אך לאחר שראה את מספר האנשים בעצרות שלה, הוא החל לסקר את הקמפיין באופן פעיל. הוא לא היה ממובילי ההפגנות ב-9 באוגוסט, אבל כתב רבות על דרכים לעקוף את חסימת האינטרנט. הוא סיקר את ההפגנות שפרצו לאחר הבחירות וקרא למחאה לא אלימה. במהלך ההפגנות שהתקיימו לאחר הבחירות נעצר פלצ'יס ונידון ל-30 ימי מאסר באשמת הפרת חוק התכנסויות המוניות. לאחר ריצוי עונשו באוקטובר 2020, הוא לא שוחרר ובמקום זאת הואשם בשנית, הפעם בהסתה לשנאה חברתית, ארגון הפרת סדר המונית, ארגון פעילויות המשבשות את הסדר החברתי וקריאות לפעילות שמטרתה לפגוע בביטחון הלאומי של המדינה. ב-16 בדצמבר 2020 נולדה ביתו, אמיליה. פלצ'יס ראה את תמונתה רק במרץ 2021 כיוון שעד אז הצנזורה בבית הכלא לא אפשרה תמונות. ב-17 בדצמבר 2021 נידון פאלצ'יס ל-13 שנות מאסר.

## הערות שוליים

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בלוגרים
קטגוריה:מתנגדי משטר בבלארוס
קטגוריה:בלארוסים שנולדו ב-1990
הלם היפוולמי

**הֶלֶם הִיפֹּווֹלֵמִי**, הידוע גם בשם **הלם תת-נפחי** (באנגלית: **Hypovolemic shock**), הוא סוג של הלם (מחזורי) שנגרם כתוצאה מחוסר דם או נוזלים בתוך כלי הדם. דבר זה קורה כאשר אין זרימת דם מספקת לרקמות הגוף. אבחון של הלם מסוג זה לרוב מתבסס על התסמינים שהמטופל מציג ועל ההיסטוריה של האירועים שהובילו לתסמינים. הלם מסוג זה נגרם פעמים רבות בשל פציעה והוא הסוג הנפוץ ביותר אצל ילדים. אך התדירות של הלם מסוג זה אינה ברורה.

## תסמינים
התסמינים הראשוניים כוללים בדרך כלל חולשה, לחץ דופק מופחת וקצב לב מהיר . ככל שהמצב מחמיר התסמינים שיכולים להופיע הם לחץ דם נמוך, בלבול או תזיזתיות, חוסר מנוחה. סיבוכים של השוק עשויים לכלול חוסר איזון אלקרוליטי, אי ספיקת כליות ולתסמונת כשל רב- מערכתי (אי ספיקת איברים רב מערכתית).

## רמות חומרה
* היפוולמיה **קלה** מאופיינת בירידה בנפח הדם של עד כ־20%, בהיווצרות של דופק מהיר (טכיקרדיה קלה יחסית), גפיים קרות, הזעה וחרדה.
* היפוולמיה **בינונית** מאופיינת בירידה בנפח דם שנעה בין 20% ל-40%. במצב זה המטופל הופך טכיקרדי יותר ונשימותיו הופכות מהירות. מתחילה להיות תפוקת שתן נמוכה ויש שינויים בלחץ הדם במעבר משכיבה לעמידה.
* היפוולמיה **חמורה** (מעל 40% מנפח הדם- אובדן דם חמור), מופיעים הסימנים הקלאסיים של הלם: ירידה בלחץ הדם, טכיקרדיה משמעותית, ירידה בתפוקת השתן ומצב של בלבול ואגיטציה (תזזיתיות) ובמקרים חמורים יכול גם לגרום לתרדמת (קומה). זרימת הדם למערכת העצבים המרכזית (המוח) נותרת תקינה עד לשלבים יחסית מאוחרים.

## גורמים
הלם היפוולמי יכול להתרחש עקב אובדן נוזלים או איבוד דם אשר גורמים לירידה בנפח הדם. איבוד הנוזלים יכול להתרחש עקב הקאות, שלשולים, ייצור מוגזם של שתן, מזג אוויר חם, כתוצאה מכוויה בדרגה שלישית או דלקת בלבלב. איבוד הדם יכול להתרחש עקב טראומה, דימום במערכת העיכול או הריון חוץ רחמי. הקאות ושלשולים הם הגורמים השכיחים ביותר להלם היפוולמי אצל ילדים.

## דרכי טיפול
הטיפול תלוי בסוג הנוזל שאבד. למי שאיבד דם, צריך להפסיק את הדימום בעזרת מוצרי דם, חומצה טרנקסמית (הקסקפרון) או ניתוח. עבור אלה שאיבדו נוזלים אחרים, משתמשים בדרך כלל בנוזל תוך ורידי (עירוי) בצורת תמיסה גבישית. בעת הטיפול יש להתייחס גם לסיבה שבגינה נגרם ההלם ולבלום גם אותה [כגון הפעלת לחץ ישיר\עקיף על אזור הדימום] .

## ראו גם
* הלם
* הלם לבבי

## קישורים חיצוניים

* מידע על הלם היפוולמי באתר Medline Plus של הספרייה הלאומית לרפואה ב- NIH (באנגלית)
* המאמר "Shock: A Common Pathway For Life-Threatening Pediatric Illnesses And Injuries" מאת Adam M Silverman, Vincent J Wang שנת הוצאה 2005 (באנגלית)
*מידע על היפוולמיה(מצב המקדים הלם היפוולמי) באתר infomed
*מאגר המידע 10-ICD מספר ה-ICD של סוג ההלם הזה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רפואת חירום
קטגוריה:פציעות
קטגוריה:נוזלי גוף
קטגוריה:הלם
ירגזי סצ'ואני

**ירגזי סצ'ואני** (שם מדעי: *Poecile weigoldicus*) הוא מין של ציפור שיר קטנה ממשפחת הירגזיים.

## מאפיינים
[ממוזער|[ירגזי הרים, אליו הירגזי הסצ'ואני היה משויך בעבר]]
הירגזי הסצ'ואני הוא עוף קטן באורך 11–12 ס"מ ומשקל 8–15 גרם. ראשו שחור עם כיפה שחורה גדולה, לחיים לבנות, וכתם קטן ושחור על הגרון. הבטן בצבע בז' בהיר עם מותניים כהות, והגב, הכנפיים, והזנב אפורים־חומים. הירגזי הסצ'ואני מאוד דומה לירגזי שחור-סינר ולירגזי הרים, אם כי שונה מהם בצורת ובגוון הכיפה והכתם על הגרון; אצל ירגזי שחור-סינר הכיפה שחורה מבריקה עם מעין "ציצה" קטנה והכתם גדול מאוד, אצל הירגזי הסצ'ואני הכיפה שחורה עם גוון חום כהה (ללא ציצה) והכתם קטן יותר. הזנב רבוע. המקור שחור וקצר וכף הרגל אפורה כהה. הירגזי משמיע קריאה רמה ומאונפפת הנשמעת כ–"צי", וקריאה חלושה יותר הנשמעת כ–"פסיט", המופיעות לעיתים כ–"פסיט־צי". בדומה למינים אחרים בסוג, הירגזי הסצ'ואני משמיע קריאה שנשמעת כ-"צ'יקדי-די-די!".

## התנהגות
הירגזים הסצ'ואניים חיים בקבוצות קטנות. הירגזי ניזון מפרוקי רגליים (בעיקר זחלים ופגיות) וזרעים, ונצפה אוכל עגילי פרחים. במהלך הקיץ מזון צמחי מהווה כ–50% מתזונת העוף הבוגר, ובחורף עד כ–75%. הגוזלים אוכלים יותר זחלים ופגיות מהבוגרים. במהלך החורף, הירגזים חיים בלהקות מעורבות עם סיטיים, טפסי עצים ומלכילונים. הקן נבנה על ידי הנקבה מקליפת עץ, עשב, סיבים צמחיים, פרווה, נוצות, ולעיתים רחוקות טחב. הקן מוקם בחלל בעץ בגובה של עד 3 מטרים (לרוב פחות ממטר). הנקבה מטילה 5–9 ביצים ודוגרת עליהן 13–15 ימים. שני ההורים מאכילים את הגוזלים. הגוזלים פורחים בגיל 17–20 ימים, אם כי הפרחון נשאר תלוי בהורים לעוד 12–15 ימים.

## תפוצה ובית גידול
הירגזי הסצ'ואני חי ביערות הרריים (במיוחד יערות אורן), בחורשים, פארקים, גינות ושטחים עירוניים במרכז סין (צ'ינגהאי, טיבט, יונאן וסצ'ואן), בגבהים בין 2,200–4,310 מטרים מעל פני הים. טווח התפוצה (כ–1,170,000 קמ"ר) של מין זה גדול, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי סצ'ואני מסווג כמין ללא חשש.

## טקסונומיה
המין נכלל בעבר בסוג ירגזי עם רוב הירגזיים האחרים, אך מחקר משנת 2005 מבוסס נתונים גנטיים ומורפולוגיים תמך בהפרדת הסוג פויסילה, כפי שביצעו גופים אחדים, בהם IUCN, ITIS, ו-IOC. תוצאות דומות חזרו במחקר מאוחר יותר (יוהנסון ואחרים, 2013), אם כי פוצלו מהסוג מספר מינים לסוג סיטיפרוס. הירגזי הסצ'ואני קרוב במיוחד לירגזי ההרים ולירגזי הפרסי, ונחשב בעבר לתת־מין של ירגזי הרים. לא תוארו תת־מינים של ירגזי סצ'ואני. השם המדעי ניתן לירגזי הסצ'ואני על שם מקס הוגו ויגולד (1886-1973), זואולוג גרמני.

לפי טריץ' ואחרים (2017), העץ הפילוגנטי של הסוג (*Poecile*) הוא:

## קישורים חיצוניים

* מפת תחום תפוצה והקלטות של ירגזי סצ'ואני באתר Xeno-canto

## הערות שוליים

קטגוריה:בעלי חיים שתוארו ב-1921
קטגוריה:טקסונים שתוארו בידי הוגו ויגולד
ס
ס
קטגוריה:בעלי חיים ביערות ממוזגים באירואסיה
Small Town Boy

***Small Town Boy*** הוא אלבום הבכורה של הזמר-יוצר ההולנדי דאנקן לורנס. את האלבום הוציאה לאור ב-13 בנובמבר 2020 חברת התקליטים ספארק רקורדס. מתוכו יצאו לאור חמישה סינגלים, כש-"Arcade", "Love Don't Hate It" ו-"Someone Else" נכללו במיני-אלבום הקודם של לורנס, *[[Worlds on Fire]]*. מהדורת הדלוקס של האלבום, שפורסמה ב-21 במאי 2021, כללה את הסינגל "Stars".

## רקע
את *Small Town Boy* כתב לורנס במשך שנתיים, לצד חברו ג'ורדן גארפילד. לאחר פרסום האלבום כתב כי השניים דיברו האחד עם השני בצורה עמוקה יותר כשכתבו יחדיו. בנוסף, לורנס הפיק את רוב שירי האלבום.

## סינגלים
"Arcade" פורסם כסינגל הראשון של *Small Town Boy* ב-7 במרץ 2019. כשבוע לאחר צאתו הגיע למקום הראשון במצעד הסינגלים ההולנדי. הוא זכה באירוויזיון 2019. לאחר הזכייה הגיע השיר לעשרת השירים הפותחים ברוב מצעדי המוזיקה במדינות העולם דוגמת אסטוניה, ישראל ושוודיה. הסינגל הבא, "Love Don't Hate It", יצא לאור ב-23 באוקטובר אותה השנה, והגיע למקום ה-41 במצעד הסינגלים במדינה. "Someone Else" פורסם כסינגל השלישי, והגיע למקום ה-72 במצעד המקומי. "Last Night" יצא לאור כסינגל הרביעי מתוך האלבום ב-1 באוקטובר 2020. ב-6 בנובמבר אותה השנה יצא "Feel Something", והגיע בשיאו למקום ה-85 במצעד הסינגלים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומים באנגלית
תום סיינטפיט

**תום סיינטפיט** (בגרמנית: **Tom Saintfiet**; נולד ב-29 במרץ 1973 במול שבבלגיה) הוא כדורגלן עבר בלגי ומאמן נבחרת מאלי בהווה.

## קריירה כשחקן
סיינטפיט שיחק כקשר במועדונים וסטרלו, לומל וורברודרינג חיל.

## קריירה כמאמן
סיינטפיט אימן במספר מועדונים ברחבי העולם.

ברמה הבינלאומית, סיינטפיט אימן את נבחרות נבחרת נמיביה, זימבבואה, אתיופיה, תימן, מלאווי, טוגו, בנגלדש, טוגו ומלטה.

ב-18 ביולי 2018 מונה סיינטפיט כמאמן נבחרת גמביה. הוא הוביל את נבחרת גמביה לטורניר הגדול הראשון בתולדותיה, גביע אפריקה לאומות 2021.

בפברואר 2024 חתם טום סיינטפיט בנבחרת הפיליפינים בכדורגל.

באוגוסט אותה שנה, החל לאמן את נבחרת מאלי בכדורגל.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני וסטרלו
קטגוריה:מאמני כדורגל בלגים
קטגוריה:מאמני גביע אפריקה לאומות 2021
קטגוריה:מאמני גביע אפריקה לאומות 2023
קטגוריה:מאמני גביע אפריקה לאומות 2025
קטגוריה:בלגים שנולדו ב-1973
מיס אמריקה (מארוול קומיקס)

**אמריקה צ'אבז** (באנגלית: **America Chavez**) היא דמות בדיונית של גיבורת-על המופיעה בחוברות הקומיקס האוונג'רס הצעירים ביקום מארוול קומיקס. הדמות הופיעה לראשונה בחוברת *Vengeance #1* מיולי 2011, ונוצרה על ידי הכותב ג'ו קייסי והמאייר ניק דרגוטה.

אמריקה צ'אבז היא השנייה לנטול את זהותה של **מיס אמריקה** אחרי מדלין ג'ויס מתור הזהב של הקומיקס. אמריקה היא לסבית והיא אחת מדמויות הלהט"ב ממוצא לטיני הראשונות שמככבות בסדרה משלה, בנוסף לחברות בקבוצת האוונג'רס הצעירים. היא גדלה בידי אימותיה ביקום חלופי אוטופי מחוץ לקו הזמן הרגיל של ארץ-616.

דמותה של אמריקה צ'אבז הופיעה בהופעת הבכורה שלה בסרט היקום הקולנועי של מארוול "דוקטור סטריינג' בממדי הטירוף" בגילומה של השחקנית סוצ'י גומז.

## יצירת הדמות והמקורות שהשפיעו על עיצובה
ג'ו קייסי וניק דראגוטה יצרו את אמריקה צ'אבז במטרה להביא גיבורת-על חדשה ורעננה לעולם הקומיקס. הם שאפו לשלב בדמות אלמנטים של גיוון תרבותי ומגדרי, ולהציג גיבורה ממוצא לטיני והשתייכות לקהילת הלהט"ב. הדמות עוצבה בהשראת גיבורות-על קלאסיות, תוך שילוב אלמנטים מודרניים המשקפים את החברה העכשווית.

## ביוגרפיה בדיונית
אמריקה צ'אבז נולדה בממד המקביל הנקרא "המקביל האוטופי" (Utopian Parallel). בגיל צעיר, היא איבדה את אמותיה במהלך אירוע טראגי, מה שהוביל אותה להשתמש בכוחותיה כדי לעזוב את הממד שלה ולנדוד בין יקומים שונים. במהלך מסעותיה, היא הצטרפה לקבוצות גיבורי-על שונות, כגון ה-Teen Brigade והאוונג'רס הצעירים, והפכה לחברה מרכזית בקהילת גיבורי-העל.

## כוחות ויכולות
אמריקה מצוידת במגוון כוחות על-אנושיים, ביניהם:

* **כוח ומהירות על-אנושיים**: מאפשרים לה להתמודד עם איומים פיזיים משמעותיים.
* **תעופה**: יכולת לעוף במהירויות גבוהות.
* **יצירת פורטלים בין-ממדיים**: ביכולתה ליצור פורטלים בצורת כוכב המאפשרים לה ולעוברים דרכם לעבור בין יקומים וממדים שונים.
* **עמידות גבוהה**: גופה עמיד בפני פציעות רבות, מה שהופך אותה כמעט בלתי פגיעה.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:האוונג'רס
Hot (שיר של אינה)

**Hot** (בעברית: **חַם**) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-12 באוגוסט 2008, על ידי חברת התקליטים רוטון מיוזיק, כסינגל המוביל מתוך אלבום האולפן הראשון שלה, *[[Hot (אלבום של אינה)|Hot]]*. "Hot" תואר כשיר אלקטרו האוס מכוון, כך שיתאים לסגנון המוזיקה שנצטרך באותה העת בארצות הברית.

השיר הגיע למקום הראשון במצעד הדאנס הבריטי וזכה להצלחה בינלאומית.

## רקע וכתיבה
"Hot" נכתב על ידי סבסטיאן ברק, ראדו בולפיה ומרצ'ל בוטזן והופק על ידי אותם השלושה גם כן. מבקרי המוזיקה הפנו ביקורות חיוביות רבות כלפי "Hot", שיבחו את הפשטות, היעילות והאופי שלו, תוך שהפנו ביקורת מעורבת כלפי המילים שלו. מבקר אחד השווה את "Hot" לשיריהם של מוזיקאים כדוגמת ניו אורדר ודייוויד גטה.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## וידאו קליפ
הווידאו קליפ הראשון של "Hot" צולם על ידי פלורין בוטאה ב-20 באוקטובר 2008 במועדון ה-"Gossip", רומניה, בטווח של 14 שעות. במהלך ריאיון לאתר הרומני *Divercity Cafe*, נזכרה אינה בסרט הצילומים ואמרה: "הרגשתי טוב מאוד, היו התרחשויות נעימות ולא נעימות שעברתי [...]. היה לנו כיף, עשינו את העבודה שלנו כמקצוענים [...]".

נכון לדצמבר 2021, מונה הצפיות של הקליפ עומד על למעלה מ-60 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2008
קטגוריה:סינגלי בכורה מ-2008
קטגוריה:שירי אינה
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירי אלקטרו האוס
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון ברומניה
Feel Something (שיר של ארמין ואן ביורן)

"**Feel Something**" (בעברית: "**להרגיש משהו**") הוא סינגל שהוקלט על ידי הדי. ג'יי. ההולנדי ארמין ואן ביורן בהשתתפות הזמר-יוצר דאנקן לורנס. את השיר הוציאה לאור ב-6 בנובמבר 2020 חברת התקליטים ארמדה מיוזיק. הוא נכלל כרצועה ה-12 באלבום הבכורה של לורנס, *[[Small Town Boy]]*, ומיני-אלבום של ביורן, *Euthymia*.

## רקע
לאחר יציאת השיר לאור התראיינו השניים בתחנת הרדיו ההולנדית "Qmusic", שם נשאלו על תהליך יצירתו. בסמוך לצאתו הוא פורסם בפלטפורמת הספוטיפיי, שם צבר כ-15 מיליון השמעות.

## קרדיטים
כל הקרדיטים שלהלן לקוחים מאתר טיידל:
* ארמין ואן ביורן – כתיבה, הפקה
* דאנקן לורנס – כתיבה, הלחנה, קולות
* בנו דה גואי – כתיבה, הפקה
* ברט מקלאולין – כתיבה
* ג'ורדן פלמר – כתיבה
* סידני קביט – כתיבה

## מיקומי שיא

## הערות שוליים

קטגוריה:שירי דאנקן לורנס
קטגוריה:שירים באנגלית
קטגוריה:שירי דאנס-פופ
Love (שיר של אינה)

**Love** (בעברית: **אהבה**) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-16 בפברואר 2009, על ידי חברת התקליטים רוטון מיוזיק, כסינגל השני מתוך אלבום האולפן הראשון שלה, *[[Hot (אלבום של אינה)|Hot]]*. "Love" עוסק במערכת יחסים שיכולה להסתבך בעקבות דברים פוטנציאליים שעתידים לקרות.

השיר הגיע למקום הראשון במצעד הדאנס ההונגרי.

## רקע וכתיבה
"Love" נכתב על ידי סבסטיאן ברק, ראדו בולפיה ומרצ'ל בוטזן והופק על ידי אותם השלושה גם כן. על מנת לקדם את השיר ברחבי העולם, אינה ביצעה את "Love" באירוע הבולגרי Loop Live באוקטובר 2009. מבחינה מסחרית, השיר הגיע לעשירייה הראשונה של המצעדים ברומניה, סלובקיה, צ'כיה והונגריה.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הנלווה של "Love" הועלה לערוץ היוטיוב הרשמי של חברת התקליטים רוטון ב-7 במאי 2009. הוא צולם על ידי בוגדן ברבולסקו ב-21 באפריל 2009 באולם נטוש בבוקרשט, רומניה במהלך 14 שעות. הצילומים החלו בערך בשעה 8:00 בבוקר. מהלך הצילומים פורסם בהמשך.

נכון לדצמבר 2021, מונה הצפיות של הקליפ עומד על למעלה מ-50 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2009
קטגוריה:סינגלים מ-2009
קטגוריה:שירי אינה
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירי אהבה
Stars (שיר של דאנקן לורנס)

"**Stars**" (בעברית: "**כוכבים**") הוא סינגל שהוקלט על ידי הזמר-יוצר ההולנדי דאנקן לורנס. את השיר הוציאה לאור ב-21 במאי 2021 חברת התקליטים ספארק רקורדס. הוא נכלל במהדורת הדלוקס של אלבום הבכורה של לורנס, *[[Small Town Boy]]*. השיר נכתב בידי לורנס עצמו, ברט מקלאולין, ווטר הארדי וג'ורדן פלמר. נכון לדצמבר 2021, צבר השיר בפלטפורמת הספוטיפיי כ-9.3 מיליון השמעות.

## הופעות חיות
ב-21 במאי 2021 פרסם לורנס הופעה חיה שהוקלטה מראש, בה הוא מבצע את "Stars" בגמר אירוויזיון 2021 שנערכה ברוטרדם שבהולנד, ב-22 במאי אותה השנה. כיוון שנדבק בנגיף הקורונה כמה ימים לפני עלייתו לבימת האירוויזיון, שודרה לצופים הופעת הגיבוי שהוכנה מראש.

## קרדיטים
כל הקרדיטים שלהלן לקוחים מאתר טיידל:
* דאנקן לורנס – כתיבה, הלחנה, שירה ראשית, קולות רקע
* ברט מקלאולין – כתיבה, הלחנה
* ג'ורדן פלמר – כתיבה, הלחנה, קולות רקע
* ווטר הארדי – כתיבה, הלחנה, הפקה, גיטרה, מיקסינג, פסנתר, תכנות סינתיסייזר

## מיקומי שיא

## הערות שוליים

קטגוריה:שירי דאנקן לורנס
קטגוריה:שירים באנגלית
Pillowtalk

**Pillowtalk** הוא סינגל הבכורה של הזמר והיוצר האנגלי זאין, מתוך אלבום הבכורה שלו, Mind of Mine. הוא כתב את השיר יחד עם אנתוני האנידס, מייקל האנידס, ג'ו גארט והמפיק שלו לוי לנוקס. השיר יצא לאור כסינגל המוביל מהאלבום ב-29 בינואר 2016, יחד עם קליפ משלו, בהשתתפות בת זוגו דאז, הדוגמנית האמריקאית ג'יג'י חדיד. זהו הסינגל הראשון של זאין שיצא לאחר עזיבתו את ואן דיירקשן במרץ 2015. הוא הופיע לראשונה במקום הראשון במצעד הסינגלים הבריטי ובבילבורד הוט 100, מה שהפך את מאליק לאמן הבריטי הראשון שהגיע למקום הראשון בארצות הברית עם סינגל בכורה. הקליפ הגיע למיליארד צפיות ביוטיוב ב-23 בספטמבר 2020, זמן קצר לאחר שמאליק וחדיד הכריזו על הולדת בתם.

## מיקומי שיא

### מצעדים שנתיים

## נתוני מכירות

## קישורים חיצוניים

## הערות שוליים

קטגוריה:שירי 2016
קטגוריה:סינגלי בכורה מ-2016
קטגוריה:שירי ליל ויין
קטגוריה:שירים על מיניות
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה משולשת בממלכה המאוחדת
קטגוריה:סינגלים בהוצאת RCA רקורדס
L'altra dimensione

"**L'altra dimensione**" (בעברית: "**הממד האחר**") הוא סינגל שהוקלט על ידי להקת הרוק האיטלקית מונסקין. את השיר הוציאו לאור ב-10 באפריל 2019 חברות התקליטים סוני מיוזיק אנטרטיינמנט ו-RCA רקורדס. הוא נכלל כרצועה השלישית באלבום הבכורה שלה, *[[Il ballo della vita]]*.

## וידאו קליפ
הווידאו קליפ של השיר, בבימוים של אנטוניו אוזברגו וניקולו צלאיה, פורסם בעמוד היוטיוב הרשמי של מונסקין ב-11 באפריל 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2019
קטגוריה:שירי מונסקין
קטגוריה:שירים באיטלקית
קטגוריה:סינגלים בהוצאת סוני מיוזיק
קטגוריה:סינגלים בהוצאת RCA רקורדס
מ.ו.ת.ק.

**מ.ו.ת.ק - משלוח ותובלת קטנטנים** (באנגלית: **T.O.T.S - Tiny Ones Transport Service**) היא סדרת טלוויזיה אמריקאית בהנפשה ממוחשבת לילדים, אשר נוצרה על ידי טרויס בראון והופקה על ידי .Titmouse, Inc. הסדרה עוקבת אחר פינגווין בשם פיפ ופלמינגו בשם פרדי, אשר מעבירים ומטפלים בתינוקות בבסיס המדמה פעוטון (שבו הם גרים), לפני שליחת התינוקות אל ביתם החדש.

הסדרה שודרה לראשונה במקור בארצות הברית בערוץ דיסני ג'וניור ב-14 ביוני 2019. בישראל הסדרה שודרה לראשונה בדיבוב עברי בערוץ דיסני ג'וניור ישראל ב-6 בספטמבר 2019. מאז שידור הבכורה של הסדרה הופקו לה שלוש עונות ו-75 פרקים באורך 22 דקות. הסדרה הסתיימה בארצות הברית ב-10 ביוני 2022 ובישראל ב-24 במאי 2023.

עונות 1-2 עלו בדיסני+ לכבוד השקתה בישראל ב-16 ביוני 2022 ועונה 3 עלתה ב-3 בינואר 2024.

## עלילה
פיפ הפינגווין ופרדי הפלמינגו הם שני עופות משלוחים בהתמחות בבסיס ושמו "מ.ו.ת.ק" (משלוח ותובלת קטנטנים). מ.ו.ת.ק הוא מקום בו תינוקות (חיות) מטופלים לפני שליחתם אל משפחותיהם.

כשתינוק מוכן לשליחה, הוא מונח בארגז בעל קצוות צבעוניים המסמלים את מין התינוק: כחול – זכר, וורוד – נקבה. כשתינוק מגיע למשפחתו, פיפ ופרדי, כמו כל עופות המשלוח, מצלמים תמונה של המשפחה בעזרת הטבלט שלהם, כדי לאשר שהתינוק אכן הגיע ליעדו.

חוץ מלשלוח תינוקות, פיפ ופרדי לומדים לפתור בעיות תחת הדרכתה של קיי.סי הקואלה וקפטן קנדיס ביקמן, יחד עם שאר עופות המשלוח.

## מדבבים
הדיבוב העברי בוים על ידי תמי ברק, והופק על ידי עדי וולוצקי ועדי מור.

## סקירת הסדרה

## פרקים
### עונה 1

### עונה 2

### עונה 3

## קישורים חיצוניים
*  

* 

קטגוריה:דיסני ג'וניור: סדרות
קטגוריה:דיסני: סדרות טלוויזיה
קטגוריה:תוכניות טלוויזיה באנגלית
קטגוריה:סדרות הנפשה אמריקאיות
קטגוריה:סדרות הנפשה ממוחשבת
קטגוריה:סדרות טלוויזיה אמריקאיות שעלו לשידור בשנת 2019
Sing, Little Birdie

"**Sing, little birdie**" (בעברית: "**שירי, ציפור קטנה**") הוא שיר שהוקלט על ידי הצמד המוזיקלי פרל קאר & טדי ג'ונסון. השיר ייצג את הממלכה המאוחדת באירוויזיון 1959, והגיע למקום השני. הוא נכתב על ידי סיד קורדל וסטן בוצ'ר. "Sing little birdie" הוזכר בסדרת הטלוויזיה הבריטית של BBC "הקרקס המעופף של מונטי פייתון" בשנת 1970.

## לפני האירוויזיון
ב-2 בפברואר 1959 התמודדו בחצי הגמר הראשון של הקדם הבריטי לאירוויזיון 1959, שעתיד היה להתקיים בקאן, צרפת. מתוך שישה משתתפים, הצמד נמנה בין שלושת האומנים שעלו לגמר הקדם. בערב הגמר, שהתקיים ב-7 בפברואר, הוכרזו פרל קאר וטדי ג'ונסון כזוכים, עם השיר "Sing, Little Birdie". הצמד השתתף גם בחצי הגמר השני, עם שיר אחר בשם "That's It, That's Love", אך לא העפיל לגמר.

## באירוויזיון
ב-11 במרץ אותה השנה הופיעו השניים על בימת תחרות הזמר של האירוויזיון. הם שובצו במקום העשירי בסדר ההופעות, לפני בלגיה ואחרי אוסטריה. עם סיום ספירת הקולות הוכרזה טדי סחולטן ההולנדית כזוכה עם 21 נקודות. קאר וג'ונסון הגיעו למקום השני עם 16 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 1959
קטגוריה:שירי הממלכה המאוחדת באירוויזיון
קטגוריה:שירים באנגלית
קטגוריה:שירים על בעלי כנף
Leave Right Now

"**Leave Right Now**" הוא שיר של הזמר-יוצר הבריטי, ויל יאנג, שיצא, על ידי חברות התקליטים RCA רקורדס, ברטלסמן מיוזיק גרופ, 19 רקורדינגס וסייקו מיוזיק, ב-24 בנובמבר 2003. הוא מופיע כסינגל מוביל באלבומו השני של יאנג, *Friday's Child*. השיר מופיע גם בגרסה הבין-לאומית של אלבומו השלישי של יאנג, *Keep On*.

ב-2004, השיר זכה בפרס אייבור נובלו בקטגוריית השיר הטוב ביותר מבחינה מוזיקלית ולירית.

נכון לדצמבר 2021, השיר הושמע למעלה מ-33 מיליון פעמים בספוטיפיי.

## וידאו קליפ
הווידאו קליפ, שאין לו מעברים, מציג את יאנג במסיבה שבה מתחיל ריב שבה הוא נקלע לתוכה. הווידאו קליפ הועלה לערוץ היוטיוב של ויל יאנג ב-3 באוקטובר 2009. נכון לדצמבר 2021, הווידאו קליפ נצפה למעלה מ-8 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ויל יאנג
קטגוריה:שירים באנגלית
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת סייקו מיוזיק
קטגוריה:סינגלים בהוצאת RCA רקורדס
שביל האינקה למאצ'ו פיצ'ו

**שביל האינקה למאצ'ו פיצ'ו** (ידוע גם בשם **קמינו אינקה**) הוא מסלול טיול הליכה ברכס הרי האנדים שבפרו שמסתיים במאצ'ו פיצ'ו. שביל האינקה מורכב בפועל משלושה מסלולים חופפים - "Mollepata", "Classic" ו-"One Day". שביל האינקה עובר דרך מספר סוגים שונים של סביבות כולל יער עננים וטונדרה אלפינית . המסלולים עוברים בתחום של יישובים, מנהרות וחורבות שונות של ציוויליזציית האינקה כאשר התחנה הסופית היא שער השמש על ההר בו נמצא האתר מאצ'ו פיצ'ו. שני המסולים הארוכים יותר מגיעים לגובה 4,200 מטרים מעל פני הים - דבר שעלול לגרום למחלת גבהים עבור חלק מהמטיילים.

החשש מכך שכמות גדולה מדיי של תיירים תלך מדי יום בשביל האינקה וכי הדבר יוביל לשחיקתו של שביל האינקה הובילה לכך שהממשל הפרואיני בחר להגביל את מספר האנשים שרשאים לטייל בשביל האינקה מדי יום, וכמו גם להגביל את כמות החברות שרשאיות להוביל טיולים בשביל האינקה. בשל כך כל המטיילים שמעוניינים לטייל בשביל האינקהכיום חייבים להזמין מקום מראש עבור ימים מסוימים. רק 500 איש לכל היותר רשאים לטייל בשביל האינקה מדי יום - מתוכם רק 200 הם מטיילים, בעוד שכל היתר הם מדריכים וסבלים.

שביל האינקה סגור מדי פברואר לצורך תחזוקתו.

## גלריית תמונות

קובץ:Inca_Trail_Cloud_Forest.jpg|יער העננים בשביל האינקה
קובץ:Wayllabamba Puesto de Vigilancia sign.jpg|ממוזער|תיאור ויזואלי של המסלול הקלאסי של שביל האינקה על שלט בויילאבאמבה


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פרו: אתרים ארכאולוגיים
קטגוריה:אינקה
אינקה
סמי כהן (טורקיה)

**סמי כהן** (בטורקית ולדינו: **Sami Kohen**; 20 באפריל 1928 – 18 באוקטובר 2021) היה עיתונאי ובעל טור יהודי טורקי.
נודע החל משנת 1954 במאמריו על מדיניות חוץ בעיתון מילייט .

## קורות חיים
סמי כהן נולד באיסטנבול בשנת 1928 במשפחה יהודית ספרדית. אביו, אלברט כהן, פרסם את העיתון בשפה לדינו וצרפתית La Boz de Türkiye (קול טורקיה). כהן המשיך להוציא לאור את עיתון אביו בשפה הטורקית בשם "Türkiye'nin sesi".מאוחר יותר כתב בעיתונים "Tan" Yeni Istanbul ו-Istanbul Ekspres . ב-1954 הצטרף למערכת העיתון "מילייט" בו היה אחראי על מחלקת חדשות חוץ.
כתב בתחום זה אלפי מאמרים וערך מאות ראיונות.
פרט ל"מילייט" פורסמו מאמריו של סמי כהן במגזין The Economist, בעיתונים וושינגטון פוסט, גארדיאן, ניו יורק טיימס ,Christian Science Monitor ובמגזין ניוזוויק. ראיונותיו וכתבותיו פורסמו בעיתונות ברחבי העולם משוודיה ויפן ועד מקסיקו והודו.
בנוסף לפעילותו העיתונאית, כהן היה אחד המייסדים של צוותי חשיבה מובילים בטורקיה, כגון 'פורום היחסים העולמיים' ו'מרכז המחקר טורקיה-ארצות הברית של אוניברסיטת בהצ'שהיר.
בשנים 1980–1984 כיהן כהן כחבר במועצת המנהלים של המכון העיתונות הבינלאומי. בשנות ה-1990 היה מנהל מכון העיתונות הטורקי.

ב-18 באוקטובר 2021 התאשפז ביחידה לטיפול נמרץ בגלל אי ספיקת כליות ונפטר מאוחר יותר באותו יום בגיל 93.
הובא לקבורה בבית העלמין היהודי הספרדי אולוס באיסטנבול.

## חייו הפרטיים
בשנת 1960 התחתן כהן עם אשתו, מירקה. לזוג נולדו שני ילדים ג'אלה ואלפ.

## פרסים ואותות הוקרה
*12 באוקטובר 2020 - קיבל את הפרס להצטיינות מטעם משרד החוץ של טורקיה.

## ספרים
*2008 - Dünyanın Yazısı (כתיבת העולם) - ספר בעל אופי אוטוביוגרפי
*1982 - Bugünkü Japonya (יפן היום)
*1982 - Değişen Çin (סין המשתנה)

## קישורים חיצוניים

*  סמי כהן בעיתון ג'ומהורייט

## הערות שוליים

קטגוריה:עיתונאים יהודים טורקים
קטגוריה:מו"לים יהודים
קטגוריה:מחברי ספרי עיון יהודים
קטגוריה:כותבי אוטוביוגרפיה
קטגוריה:ילידי 1928
קטגוריה:טורקים שנפטרו ב-2021
שער הזהב (מצר ים)

250px|ממוזער|גשר שער הזהב אשר חוצה את מצר שער הזהב
**שער הזהב** (באנגלית: **Golden Gate**) הוא מצר ים במדינת קליפורניה שבארצות הברית, בכניסה למפרץ סן פרנסיסקו, המפריד בין מפרץ סן פרנסיסקו לאוקיינוס השקט. אורכו של מצר הים הוא כ-8 קילומטרים ועומקו מגיע עד 43 מטרים.

החל משנת 1937 חוצה את מצר הים גשר שער הזהב הנודע אשר מחבר בין סן פרנסיסקו מדרום למחוז מרין מצפון.

החוקר האמריקני ג'ון צ'ארלס פרמונט היה הראשון שכינה את מצר הים בשם "שער הזהב" בשנת 1846 לאחר גילוי הזהב בקליפורניה.

התושבים הראשונים באזור הסמוך למצר היו אינדיאנים. ההתיישבות האירופית הראשונה באזור הסמוך למצר נוסדה על ידי הספרדים ב-1776.

## קישורים חיצוניים

* 

קטגוריה:קליפורניה
קטגוריה:מצרי ים באוקיינוס השקט
איטליה באירוויזיון 1959

**[[איטליה באירוויזיון|איטליה]] ב[[אירוויזיון 1959]]** השתתפה עם השיר "Piove (Ciao, ciao, bambina)", שבוצע על ידי הזמר האיטלקי דומניקו מודוניו. זוהי השתתפותה הרביעית של איטליה בתחרות הזמר של האירוויזיון. בדומה לשנה הקודמת, המבצע והשיר האיטלקי לתחרות נבחרו באמצעות הקדם הארצי "פסטיבל סן רמו".

## לפני האירוויזיון
רשות השידור האיטלקית, RAI, בחרה את השיר שייצג אותה באירוויזיון 1959 באמצעות פסטיבל סן רמו. הקדם נערך בשלושה ערבים שונים; שני חצאי גמר וגמר. בחצי הגמר השתתפו 40 שירים, ומתוכם 20 עלו לשלב הבא. השירים שעלו לגמר בוצעו על ידי שני זמרים שונים. לבסוף נבחר השיר והזמר שייצגו את איטליה באירוויזיון.

## באירוויזיון
ב-11 במרץ 1959 הופיע מודוניו על בימת האירוויזיון. הוא שר שלישי בסדר ההופעות, לפני מונקו ואחרי דנמרק. עם סיום ספירת הקולות הגיע מודוניו למקום השישי עם תשע נקודות.

### נקודות שהוענקו לאיטליה

### נקודות שהוענקו מאיטליה

## הערות שוליים

קטגוריה:איטליה באירוויזיון
קטגוריה:מדינות באירוויזיון 1959
צפייה בלווייתנים

190px|ממוזער|צפייה בלווייתנים במפרץ ולדס
**צפייה בלווייתנים** היא פעילות הכרוכה בצפייה בלווייתנים בסביבתם הטבעית. זוהי בעיקר פעילות פנאי, אך היא יכולה גם לשרת גם מטרות מדעיות וחינוכיות.

על פי מחקר משנת 2009 שבוצע על ידי הקרן הבינלאומית להגנה על בעלי חיים נמצא כי בשנת 2008 כ-13 מיליון אנשים לקחו חלק בפעילות צפייה בלווייתנים בכל רחבי העולם. לפי ההערות פעילות הצפייה בלווייתנים מניבה הכנסות שנתיות בשווי של כ-2.1 מיליארד דולרים. תעשיית הצפייה בלווייתנים מהווה ענף כלכלי עיקרי עבור מדינות מסוימות (כגון ממלכת טונגה).

## גלריית תמונות

Southern_right_whale7.jpg|צפייה בלווייתנים באזור חצי האי ואלדה שבארגנטינה
Whale_Watching.jpg|צפייה בלווייתנים באזור בר הארבור אשר במדינת מיין


## קישורים חיצוניים

קטגוריה:לווייתנאים
קטגוריה:תיירות
מדף הקרח פבליקיישנז

**מדף הקרח פבליקיישנז** או **מדף הקרח פרסומים** (באנגלית: **Publications Ice Shelf**; מילולית: "מדף הקרח כתבי עת", או "מדף הקרח פרסומים") הוא מדף קרח בארץ הנסיכה אליזבת שבאנטארקטיקה.

מדף הקרח ממוקם בצמוד לחוף הדרומי של מפרץ פרידז בין הר קרוליין מיקלסן לבין חצי האי סטורנס.

אורכו של מדף הקרח 60 קילומטרים.

מספר קרחונים נשפכים אל מדף הקרח פבליקיישנז ומזינים אותו (מדרום-מערב - לצפון-מזרח): קרחון פולאר טיימס, קרחון איל פולו, קרחון פולארפורשונג, קרחון פולאר רקורד, וקרחון פולארארבוקן.

## היסטוריה
מדף הקרח מופה לראשונה בהתבסס על תצלומי אוויר שצולמו על ידי משלחת לארס כריסטנסן, שנערכה בעונת המחקר (הקיץ האנטארקטי) 1936 – 1937.

שמו של מדף הקרח ניתן לו בשנת 1952 על ידי ג'ון ה. רוסקו (John H. Roscoe).

רוסקו חקר את תצלומי האוויר שבוצעו במהלך מבצע קפיצה לגובה (מבצע היי-ג'מפ) של צי ארצות הברית בעונת המחקר (הקיץ האנטארקטי) 1946 – 1947. בעקבות מחקר זה רוסקו קרא למדף הקרח - "קרחוני הלשון פבליקיישנז" או "קרחוני הלשון "כתבי עת"" (Publication Glacier Tongues), מאחר שנשפכים אליו קרחונים רבים שנקראים על שם כתבי עת, ופרסומים בתחום חקר אנטארקטיקה.

## קישורים חיצוניים
* נתונים כליים

פבליקיישנז
פבליקיישנז
פבליקיישנז
פיטאס מוקוסה

**פיטאס מוקוסה** (שם מדעי: *Ptyas mucosa*) הוא מין נחש ממשפחת הזעמניים המצוי לאורך האזור הטרופי של דרום אסיה ודרום מזרח אסיה. זהו אחד הגדולים שבמיני הזעמניים והוא קרוב של הכרכן.

## תיאור
נחש זה יכול להגיע לאורך של 3.7 מטרים ולמשקל 2.5 ק"ג, מה שהופך אותו למין הזעמן הארוך ביותר בעולם לאחר המין הקרוב פיטאס קרינטה וכן למין הנחש הארוך ביותר בסרי לנקה לאחר פיתון הודי. לרוב הוא מגיע בגודל קטן יותר של 1.5 עד 1.95 מטר ומשקל של 877 עד 940 גרם בממוצע. צבעו משתנה מחום חיוור עד שחור והרצועות בעלות מרווחים שחורים בולטים. נחש זה אינו ארסי והוא פעיל יום בעל ראייה טובה.

הנחש מתחבא לרוב בין הענפים או על הקרקע לאורך דרום אסיה וחלק מדרום מזרח אסיה ביערות, סוואנות ובתות טרופיות. הוא טורפים זוחלים קטנים, דו-חיים, עופות ויונקים קטנים שאותם הוא חונק בעזרת שריריו. הוא עצמו עלול להיטרף בידי רב-פתן מלכותי, עופות דורסים ויונקים טורפים כמו הנמר. בשעת סכנה הוא יכול לנפח את צווארו ולהידמות לקוברה מאיימת, נוסף על לחשוש פתאומי שגם מזכיר קוברה.

נחש זה מטיל 6 עד 15 ביצים בכל עונת רבייה.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:זעמניים
קטגוריה:הודו: זוחלים
קטגוריה:בעלי חיים שתוארו ב-1758
בבוכר גאייה

**בבוכר גאייה** (באנגלית: **Baboucarr Gaye**; נולד ב-24 בפברואר 1998 בבילפלד שבגרמניה) הוא כדורגלן גמביאני המשחק בעמדת השוער בקבוצת רוט-וייס קובלנץ מהליגה הגרמנית הרביעית ובנבחרת גמביה.

## קריירת מועדונים
גאייה גדל במחלקת הנוער של ארמיניה בילפלד. ב-30 ביוני 2019 עזב את המועדון, לאחר שלא שיחק בקבוצה הבוגרת של המועדון.

ב-21 ביולי 2019 חתם גאייה בווטנשייד 09 מהליגה הגרמנית הרביעית.

ב-16 בינואר 2020 הצטרף גאייה לשטוטגרט II, קבוצת המילואים של שטוטגרט.

ב-15 ביולי 2020 חתם גאייה ברוט-וייס קובלנץ מהליגה הגרמנית הרביעית.

## קריירה בינלאומית
ב-9 באוקטובר 2020 ערך גאייה את הופעת הבכורה שלו בנבחרת גמביה, בניצחון 1-0 על נבחרת הרפובליקה של קונגו במשחק ידידות. הוא נכלל בסגל נבחרת גמביה לקראת טורניר גביע אפריקה לאומות 2021.

נכלל בסגל נבחרת גמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:שוערי כדורגל גמביאנים
קטגוריה:כדורגלני ארמיניה בילפלד
קטגוריה:כדורגלני וטנשייד 09
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:גמביאנים שנולדו ב-1998
פיטאס קרינטה

**פיטאס קרינטה** (שם מדעי: *Ptyas carinata*) הוא מין של נחש ממשפחת הזעמניים המצוי לאורך דרום מזרח אסיה והוא המין הגדול ביותר במשפחתו, עם אורך של 4 מטרים. נחש זה הוא קרובו לסוג של פיטאס מוקוסה, השני בגודלו מהזעמניים.
## מאפיינים
הנחש חי בטבע לאורך יערות טרופיים ומורדות הרים עד גובה 1,500 מטרים באינדונזיה, סינגפור, מיאנמר, תאילנד, מלזיה, וייטנאם, קמבודיה והפיליפינים.

הנחש פעיל במשך היום והוא צייד של מכרסמים, עופות ולטאות אותם הוא הורג בחיבוק קטלני של שריריו ולא בוחל גם באכילת נחשים אחרים לרבות נחשים ארסיים כמו קרייט. נחש זה פעיל על הקרקע אך מסוגל גם לשחות לזמן ממושך או לטפס על העצים.

אורך הנחש הממוצע הוא 1.21 עד 2.75 מטרים, אך הפרטים הגדולים ביותר נמדדו באורך של 4 מטרים, כשהזכרים גדולים מעט מהנקבות. צבעו לרוב אפור כהה עד חום בהיר והבטן בהירה. הנקבה מטילה כ-10 ביצים בכל תטולה.

בעת סכנה הנחש ירים את גופו באוויר בדומה לקוברה וילחש בפתאומיות, דבר המבריח את רוב אויביו. עם זאת הוא עדיין נטרף בידי עופות דורסים ובידי הנחש הקטלני - רב-פתן מלכותי.

## קישורים חיצוניים

## הערות שוליים

קטגוריה:טקסונים שתוארו בידי אלברט גינטר
קטגוריה:זעמניים
קטגוריה:תאילנד: זוחלים
קטגוריה:מלזיה: זוחלים
קטגוריה:בעלי חיים שתוארו ב-1858
שייח' סיבי

**שייח' סיבי** (באנגלית: **Sheikh Sibi**; נולד ב-21 בפברואר 1998 בסרקונדה שבגמביה) הוא כדורגלן גמביאני המשחק בעמדת השוער בקבוצת וירטוס ורונה מהסרייה ג' ובנבחרת גמביה.

## קריירת מועדונים
סיבי משחק בוירטוס ורונה החל משנת 2016. תחילה שיחק עם המועדון בסרייה ד', ובעונת  העפיל עם המועדון לסרייה ג'.

## קריירה בינלאומית
סיבי קיבל מספר זימונים לנבחרת גמביה החל מחודש יוני 2019. ב-29 במרץ 2021 הוא ערך את הופעת הבכורה שלו בנבחרת, בהפסד 1-0 לנבחרת הרפובליקה הדמוקרטית של קונגו במסגרת מוקדמות גביע אפריקה לאומות 2021. הוא נכלל בסגל נבחרת גמביה לקראת טורניר גביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:שוערי כדורגל גמביאנים
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:גמביאנים שנולדו ב-1998
Evergreen

"**Evergreen**" הוא סינגל שיווקי של להקת הבנים האירית, וסטלייף. השיר מופיע באלבומם השלישי, *World of Our Own*, ויצא כסינגל רק בפיליפינים, שם הגיע למקום הראשון. נכון לדצמבר 2021, השיר הושמע למעלה מ-7 מיליון פעמים בספוטיפיי.

## גרסת ויל יאנג

ב-2002, השיר נבחר להיות הסינגל של הזוכה לעונה הראשונה של *Pop Idol*. השיר הוקלט על ידי שלושת הפיינליסטים: ויל יאנג, גארת' גייטס ודריוס דנש. במהלך הגמר, השיר בוצע על ידי יאנג וגם על ידי גייטס. בסופו של דבר, יאנג זכה בתחרות, והוא הוציא את "Evergreen" כסינגל, יחד עם "Anything Is Possible". השיר נכלל מאוחר יותר באלבום הבכורה של יאנג, *From Now On*.

השיר היה השיר הנמכר ביותר בבריטניה במאה ה-21, עד לשנת 2015, כאשר "Happy" של פארל ויליאמס עקף אותו.

נכון לדצמבר 2021, גרסה זו הושמעה למעלה מ-13 מיליון פעמים בספוטיפיי.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2001
קטגוריה:סינגלי בכורה מ-2002
קטגוריה:שירי ויל יאנג
קטגוריה:שירים באנגלית
קטגוריה:בלדות משנות ה-2000
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת RCA רקורדס
ג'יימס גומז

**ג'יימס גומז** (באנגלית: **James Gomez**; נולד ב-14 בנובמבר 2001 בגמביה) הוא כדורגלן גמביאני המשחק בעמדת הבלם בקבוצת אודנסה בולקלוב מליגת העל הדנית ובנבחרת גמביה.

## קריירת מועדונים
גומז גדל במחלקת הנוער של ריאל דה בנג'ול מליגת העל הגמביאנית, והחל את הקריירה המקצוענית שלו במועדון.

ב-20 בינואר 2020 הושאל להורסנס מליגת העל הדנית למשך שנה, וב-1 בינואר 2021 חתם במועדון באופן קבוע.

ב-19 ביולי 2023 חתם בספרטה פראג מליגת העל הצ'כית.

ב-11 בפברואר 2024 חזר לדנמרק וחתם באודנסה בולקלוב.

## קריירה בינלאומית
ב-8 ביוני 2021 ערך גומז את הופעת הבכורה שלו בנבחרת גמביה, בניצחון 1-0 על נבחרת טוגו במשחק ידידות. במשחק זה הבקיע את שער הבכורה שלו בנבחרת.

הוא נכלל בסגל נבחרת גמביה לקראת טורניר גביע אפריקה לאומות 2021.

נכלל בסגל נבחרת גמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:בלמי כדורגל גמביאנים
קטגוריה:כדורגלני הורסנס
קטגוריה:כדורגלני ספרטה פראג
קטגוריה:כדורגלני אודנסה בולקלוב
קטגוריה:כדורגלני נבחרת גמביה
קטגוריה:ספורטאים זרים בדנמרק
קטגוריה:ספורטאים זרים בצ'כיה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:גמביאנים שנולדו ב-2001
מוסא בארו

**מוסא בארו** (באנגלית: **Musa Barrow**; נולד ב-14 בנובמבר 1998 בבנג'ול שבגמביה) הוא כדורגלן גמביאני המשחק בעמדת קשר הכנף בקבוצת א-תעאון מליגת העל הסעודית ובנבחרת גמביה.

## קריירת מועדונים
בשנת 2016 הצטרף בארו למחלקת הנוער של אטאלנטה מהסרייה א'. ב-30 בינואר 2018 הוא ערך את הופעת הבכורה שלו במועדון, בהפסד 0–1 ליובנטוס במסגרת הקופה איטליה. ב-10 בפברואר ערך את הופעת הבכורה שלו בליגה, בתיקו 1-1 נגד קרוטונה.

ב-18 בספטמבר 2019 ערך בארו את הופעת הבכורה שלו בליגת האלופות, בהפסד 0–4 לדינמו זאגרב במסגרת שלב הבתים לעונת 2019/2020.

ב-17 בינואר 2020 הושאל בארו למשך עונה וחצי לבולוניה 1909 מהסרייה א'.

ב-2 ביולי 2021 חתם בארו בבולוניה 1909 באופן קבוע.

ב-4 בספטמבר 2023 חתם בארו על חוזה ל-3 שנים בא-תעאון מליגת העל הסעודית. 

## קריירה בינלאומית
ב-8 בספטמבר 2018 ערך בארו את הופעת הבכורה שלו בנבחרת גמביה, בתיקו 1–1 נגד נבחרת אלג'יריה במסגרת מוקדמות גביע אפריקה לאומות 2019. ב-12 ביוני 2019 הבקיע את שער הבכורה שלו בנבחרת, בניצחון 1–0 על נבחרת מרוקו במשחק ידידות.

הוא נכלל בסגל נבחרת גמביה לקראת טורניר גביע אפריקה לאומות 2021.

נכלל בסגל נבחרת גמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני אטאלנטה
קטגוריה:כדורגלני בולוניה
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:גמביאנים שנולדו ב-1998
אברימה קולי

**אברימה קולי** (באנגלית: **Ebrima Colley**; נולד ב-1 בפברואר 2000 בסרקונדה שבגמביה) הוא כדורגלן גמביאני המשחק בעמדת קשר הכנף בקבוצת יאנג בויז ברן ובנבחרת גמביה.

## קריירת מועדונים
קולי גדל במחלקת הנוער של אטאלנטה. ב-15 בדצמבר 2019 ערך את הופעת הבכורה שלו בקבוצה הבוגרת של המועדון, בניצחון 1–2 על בולוניה 1909 במסגרת הסרייה א'.

ב-23 בספטמבר 2020 הושאל קולי למשך עונה להלאס ורונה מהסרייה א'. ב-27 בספטמבר הוא ערך את הופעת הבכורה שלו במועדון, בניצחון 0–1 על אודינזה במסגרת המחזור השני בליגה. ב-25 בנובמבר הבקיע את שער הבכורה שלו במועדון, בהפסד 1–2 לקליארי במסגרת הקופה איטליה. ב-31 בינואר 2021 הבקיע את שער הבכורה שלו בליגה, בהפסד 1–3 לרומא במסגרת המחזור ה-20 בליגה. בסך הכל ערך קולי 23 הופעות ליגה במשך תקופת ההשאלה, בהן הבקיע שער אחד.

ב-7 באוגוסט 2021 הושאל קולי למשך עונה לספציה מהסרייה א'.

ב-1 בספטמבר 2023 הושאל ליאנז בויז.

## קריירה בינלאומית
ב-22 במרץ 2019 ערך קולי את הופעת הבכורה שלו בנבחרת גמביה, בתיקו 1-1 נגד נבחרת אלג'יריה במסגרת מוקדמות גביע אפריקה לאומות 2019.

הוא נכלל בסגל נבחרת גמביה לקראת טורניר גביע אפריקה לאומות 2021.

נכלל בסגל נבחרת גמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני אטאלנטה
קטגוריה:כדורגלני הלאס ורונה
קטגוריה:כדורגלני ספציה
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני פתיח קארגומרוק
קטגוריה:כדורגלני יאנג בויז ברן
קטגוריה:גמביאנים שנולדו ב-2000
דמבו דרבו

**דמבו דרבו** (באנגלית: **Dembo Darboe**; נולד ב-17 באוגוסט 1998 בבריקמה שבגמביה) הוא כדורגלן גמביאני המשחק בעמדת החלוץ בקבוצת נפטצ'י באקו מליגת העל האזרית ובנבחרת גמביה.

## קריירת מועדונים
דרבו החל את הקריירה המקצוענית שלו בריאל דה בנג'ול מליגת העל הגמביאנית ובאנדיאמבור מליגת העל הסנגלית.

ב-9 באוגוסט 2019 חתם דרבו בשקופי מליגת העל המקדונית. הוא ערך 41 הופעות ליגה במועדון, בהן הבקיע 18 שערים.

ב-21 בינואר 2021 חתם דרבו בשחטיור סליהורסק מליגת העל הבלארוסית. בעונתו הראשונה במועדון הוא ערך 29 הופעות ליגה, בהן הבקיע 19 שערים, וסיים כמלך השערים של ליגת העל הבלארוסית לעונת . הוא זכה עם המועדון בליגת העל הבלארוסית ובסופר קאפ הבלארוסי. 

באוגוסט 2022 חתם דרבו בא-נסר מאיחוד האמירויות. בינואר 2023 הושאל לאסטנה הקזחית לעונה אחת. במרץ 2024 הושאל לאורדבסי שימקנט. באוגוסט 2024 חתם בנפטצ'י באקו.

## קריירה בינלאומית
ב-9 באוקטובר 2021 ערך דרבו את הופעת הבכורה שלו בנבחרת גמביה, בהפסד 1–2 לנבחרת סיירה לאון במשחק ידידות.

הוא נכלל בסגל נבחרת גמביה לקראת טורניר גביע אפריקה לאומות 2021.

## תארים
;שחטיור סליהורסק
* אליפות בלארוס (1): 2021
* הסופר קאפ הבלארוסי (1): 2021

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:חלוצי כדורגל גמביאנים
קטגוריה:כדורגלני שחטיור סליהורסק
קטגוריה:כדורגלני א-נסר (דובאי)
קטגוריה:כדורגלני אסטנה
קטגוריה:כדורגלני אורדבסי
קטגוריה:כדורגלני נפטצ'י באקו
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:גמביאנים שנולדו ב-1998
פרס גלובוס הזהב לסדרת הדרמה הטובה ביותר

**[[פרס גלובוס הזהב]] לסדרת הדרמה הטובה ביותר** הוא אחד מהפרסים בטקס גלובוס הזהב, הניתן לסדרת דרמה. גם מיני-סדרות וסדרות תיעודיות זכאיות לפרס. הפרס מוענק מאז שנת 1961.

## זוכים ומועמדים


## ראו גם
* פרס אמי לבידור בפריים טיים לסדרת הדרמה הטובה ביותר

## קישורים חיצוניים

* 
* אתר טקס גלובוס הזהב 
* פרס גלובוס הזהב במסד הנתונים IMDb 

## הערות שוליים

קטגוריה:פרס גלובוס הזהב